open-index/open-wikipedia-markdown huggingface dataset:
Sitrusheinät

**Sitrusheinät** eli **sitruunaruohot** (*Cymbopogon*) on noin 55 lajia käsittävä heinäkasvisuku. Suvun lajit ovat monivuotisia, jopa kaksimetrisiksi kasvavia heiniä, jotka tuoksuvat voimakkaasti sitruunalle. Lajeja kasvaa laajalla alueella Afrikan, Aasian ja Oseanian trooppisilla ja lämpimillä alueilla. Suvun tärkeimmät lajit ovat malabarinsitrusheinä (*Cymbopogon flexuosus*), joka kasvaa Kambodžasta Intiaan ja Sri Lankaan ulottuvalla alueella, sekä intiansitrusheinä (*Cymbopogon citratus*), joka lienee alun perin peräisin Malesiasta.

Sitruunaruoho on tärkeä ja keskeinen mauste monissa Kaakkois-Aasian keittiöissä, etenkin thaimaalaisessa sekä vietnamilaisessa. Kasvista käytetään lehtiruusukkeen pehmeää sisäosaa, ja se lisätään ruokaan tavallisesti tuoreena tai soseutettuna. Joissakin Afrikan maissa sitruunaruohosta tehdään teetä. Sekä tuoksu että maku muistuttavat sitruunaa muttei kuitenkaan sisällä sitrushedelmien hapokkuutta. Maun lähteenä on sitraali, jota on kasvin sisältämästä öljystä jopa 80&nbsp;%.

Maustekäytön lisäksi joitakin lajeja käytetään hajuste- ja kosmetiikkateollisuudessa. Lisäksi sitruunaruoholla uumoillaan olevan myös terveydellisiä vaikutuksia potentiaalisena särkylääkkeenä. 

## Lajeja
* *Cymbopogon citratus* – intiansitrusheinä eli sitruunaheinä
* *Cymbopogon flexuosus* – malabarinsitrusheinä
* *Cymbopogon nardus* – jäkkisitrusheinä eli sitronellaheinä
* *[[Cymbopogon martini]]*

## Lähteet

## Aiheesta muualla
* Suomen Lajitietokeskus: Sitrusheinät – ''Cymbopogon''
* United States Department of Agriculture (USDA): ''Cymbopogon'' 
* Flora of China: ''Cymbopogon''
Oikeutta siivoojille

**Oikeutta siivoojille** (engl. *Justice for Janitors*) on Yhdysvalloista liikkeelle lähtenyt liike, jonka tavoitteena on siivousalalla työskentelevien työolojen ja palkkauksen parantaminen. Liike sai alkunsa Denverissä vuonna 1985 ja on Yhdysvalloissa järjestäytynyt ammattiliitoksiosana palvelualojen Service Employees International Union (SEIU) -ammattiliittoa. Sittemmin liike on levinnyt muun muassa Isoon-Britanniaan, jossa se käyttää nimeä *Justice for Cleaners*.

## Oikeutta siivoojille Suomessa

Suomen Oikeutta siivoojille -ryhmä perustettiin syyskuussa 2007. Maaliskuussa 2008 Oikeutta siivoojille liike piti kokouksen jossa liikkeelle valittiin toimikunta. Samalla tehtiin siivoojien kahdeksankohtainen vaatimuslista, jossa vaaditaan parannusta palkkaukseen ja työoloihin. Kokouksessa päätettiin myös ottaa liikkeen viralliseksi nimeksi Suomen Oikeutta siivoojille.

## Aiheesta muualla

* Suomen Oikeutta siivoojille - ryhmän uudet kotisivut.
* Siivoojien kahdeksankohtainen vaatimuslista.
* Justice for Janitors -aktiivi Valery Alzagan haastattelu.
* Service Employees International Union (SEIU)  

## Lähteet
Maasilta

**Maasilta** (myös **viadukti**) tarkoittaa siltaa, joka ei ylitä vesistöä eikä ole vesijohtosilta eli akvedukti, vaan se ylittää maastoesteen kuten esimerkiksi laakson tai muun maaston syvänteen. Euroopassa on useita maasiltoja, joiden avulla vilkasliikenteiset valtatiet on linjattu muun muassa laaksoissa sijaitsevien asutuskeskusten ohitse.

## Muita maan yläpuolella olevia siltoja
Rautatieliikenteen käyttämää siltaa kutsutaan yleisnimellä *ratasilta*. Kahden tien eritasoristeyksessä yli menevän tien siltaa kutsutaan *risteyssillaksi*.

Jos tiesilta ylittää rautatien, metroradan tai raitiotien, kyseessä on *ylikulkusilta*. Jos rautatiesilta ylittää ajoneuvoliikenteelle tarkoitetun kadun tai tien, kyseessä on *alikulkusilta*.

## Maasiltoja
* Danyang–Kunshan-silta Kiinassa Nanjingin ja Shanghain välillä, vuonna 2011 avattu 164,8 kilometriä pitkä rautatiesilta, joka on maailman pisin silta
* Millaun maasilta, Tarn-joen laakson ylittävä vinoköysisilta lähellä Millauta eteläisessä Ranskassa. Sillan suunnitteli Norman Foster yhteistyössä ranskalaisen siltainsinöörin Michel Virlogeuxin kanssa.
* Joutsensilta, Oulussa sijaitseva tavararatapihan ylittävä Suomen pisin maasilta, jolla on pituutta 560 metriä.
* Markkulan alikulkusilta Jyväskylässä (432&nbsp;m). Siltaa pitkin kulkee Orivesi–Jyväskylä-rata, ja sen ali kulkee Valtatie 9.

## Lähteet

## Aiheesta muualla
Tom Lundberg

**Tom Lundberg** (ent. **Tom Pyynönen**, s. 1951 Helsinki) on suomalainen aikakauslehtitoimittaja, kirjailija ja luennoitsija.

Lundberg on toiminut pitkään eri aikakauslehdissä päätoimittajana. 1970-luvun keskivaiheilla hän toimi nimellä Tom Pyynönen *[[Intro (lehti)|Intro]]*-lehden ja sen seuraajan *Helpin* päätoimittajana. 1980-luvun alussa hän perusti *[[OK (suomalainen musiikkilehti)|OK]]*-nuortenlehden.

Lundberg työskenteli Valituissa Paloissa vuosina 1986–2001, josta suurimman osan ajasta lehden päätoimittajana ja johtoryhmän jäsenenä. Lisäksi hän oli mukana kansainvälisissä projektitehtävissä ja koordinoi pohjoismaisten sisarlehtien toimituksia. 

Lundberg on opiskellut Suomessa ja ulkomailla johtamistaitoja, esimiestyötä, tiimityöskentelyä, journalismia ja henkilöstöhallinnon instrumentteja. Hän on luennoinut kotimaassa ja ulkomailla, yrityksissä, yliopistoissa, liitoissa ja yhdistyksissä kymmenille tuhansille ihmisille.

Vuodesta 2002 lähtien Lundberg on toiminut päätoimisena yritys- ja työyhteisövalmentajana sekä kirjailijana. Hänen keskeisiä aiheitaan ovat johtaminen, asiakaspalvelu muutoksessa eläminen, positiivisuus ja työhyvinvointi, joista hän on kirjoittanut ja toimittanut kaikkiaan yli 20 teosta. Lundberg johtaa Advisor-yhtiöitä, joihin kuuluvat koulutusyhtiö Advisor Finland Pro Oy:n lisäksi kustannusyhtiö Motto Universal Oy. Hän on myös kolumnisti. Lisäksi Lundbergin podcasteja julkaistaan Postiivareiden sivustolla.

## Julkaisut
* 
*  (2 painosta)
* 
* 
*  (4 painosta)
* 
* 
* 
* 
* 
* 
* 
* 
*  (2 painosta)

;Toimitetut teokset
* 
* 
* 
* 
* 
* 
* 
* 
* 
* 
* 

## Luottamustehtävät
* Aikakauslehtien Päätoimittajayhdistyksen (APY) johtokunta (talous- ja koulutusvastaava) 1995 - 1998
* Aikakauslehtien Liiton hallituksen skenaariotyöryhmä 1995
* Aikakauslehtien Liiton "Aikakauslehti koulussa" -projekti 1993 - 2001
* Reader's Digest European of The Year -raati 1995 - 2001
* Vuoden Positiivisin suomalainen -raati 2000 -
* Vuoden Positiivisin Pomo -raati 2002 -

## Lähteet

## Aiheesta muualla
* Advisorin sivusto
Renkkusilta

**Renkkusilta** on vesistön ylittämiseen tarkoitettu puurakenteinen palkkisilta, tilapäinen pukkisilta. Renkkusilta on rakennettu ristikkäin asetettujen, tolpista ja palkeista koottujen välitukien varaan ja siinä on puukansi. Se on helppo purkaa tai siirtää jäidenlähdon ajaksi.

Suomessa renkkusillat ovat olleet kelirikkoajan ja jäidenlähdön vuoksi käytännössä tilapäisiä siltarakennelmia, vaikkakin samalle ylityspaikalle on rakennettu joka vuosi uusi renkkusilta. Suomessa sillat on rakennettu keväällä tulvien laskettua ja purettu viimeistään syksyllä ennen jäiden tuloa. Yksityisteillä sijaitsevia renkkusiltoja on korvattu teräsbetonisin siltarakennelmin.

Renkkusilta muodostuu jykevien hirsitelineiden varaan rakennetusta puisesta, yleensä yksikaistaisesta siltakannesta. Nämä hirsitelineet antavat sillalle sen nimen: kansanomainen sana *renkku* tarkoittaa jakkaraa, pallia tai (saha)pukkia. Rakennusmateriaalin vuoksi sillat eivät kestä raskaita ajoneuvokuormia, mutta tyypillisesti silta mitoitetaan kestämään alueen tavanomainen liikenne.

## Lähteet

## Aiheesta muualla
Swazit

**Swazit** ovat bantukieliin kuuluvaa swazia puhuva kansa, joka asuttaa Swazimaata sekä läheisiä alueita Etelä-Afrikassa ja Mosambikissa. Swazit muodostavat yhdessä zulujen ja xhosien kanssa ngunien etnolingvistisen ryhmän. Swazit ovat perinteisesti olleet maanviljelijöitä ja paimentolaisia. 1900-luvun lopulla heitä oli noin 1,8 miljoonaa.

Swazien kulttuuriperinteessä korkein poliittinen, taloudellinen ja rituaalinen valta jaetaan perinnöllisen mieshallitsijan ja hänen äitinsä tai äidin sijaisena toimivan muningataräidin kesken. Polygynia on perinteinen ihanne, jokaiseen avioliittoon kuuluu merkittävän hinnan maksaaminen morsiamesta. Muiden kuin kristittyjen keskuudessa usko taikuuteen ja noituuteen yhdistyy esi-isien kunnioittamiseen.

## Lähteet
Sarka

**Sarka** voi tarkoittaa ainakin seuraavia asioita:
*sarka, villakangas
*sarka, maa-alue sarkajaossa, myöhemmin ojien välinen alue avo-ojitetussa pellossa
*Suomen maatalousmuseo Sarka, valtakunnallinen maatalouden museo Loimaalla.
*Sarka – Luova Pohjois-Savo, luovien alojen kehittämishanke vuosina 2008–2010.
Perse (mytologia)

**Perse** (, "tuhoaja") tai **Perseis** () oli kreikkalaisessa mytologiassa Okeanoksen ja Tethyksen tytär; yksi kolmestatuhannesta okeanidista. Perse rakastui auringonjumala Heliokseen ja synnytti tälle Kirken, Aieteksen ja Pasifaen. Yksittäiset lähteet kertovat myös Perseksen ja Aloeuksen olleen heidän lapsiaan.

Homeros ja Apollonios Rhodoslainen käyttävät nimeä *Perse*, kun taas muut lähteet käyttävät nimeä *Perseis*.

## Lähteet
Pinteli (hevostarvike)

**Pinteli** on hevosen jalkaa joka puolelta suojaava kangasside, joka kääritään napakasti polven ja vuohisnivelen välille. 

Niitä käytetään tarpeen mukaan myös lämmittämään ja suojaamaan siirron aikana tai hevosen levätessä. Myös yöpinteleitä voidaan käyttää. Painevaurioiden estämiseksi pinteleiden alla tulee käyttää pintelinalusia tai pintelipatjoja.  

## Lähteet
Perses

**Perses** viittaa kreikkalaisessa mytologiassa kolmeen eri henkilöön:
* Perses, titaani
* Perses, Andromedan ja Perseuksen poika.
* Perses, Helioksen ja Perseen poika ja Aieteksen veli. Hän nousi Kolkhiin valtaistuimelle syrjäytettyään siltä ensin veljensä.
Highveld

**Highveld** on Etelä-Afrikassa sijaitseva, noin Belgian kokoinen ylänkö. Highveld sisältää Gautengin- itä- ja Mpumalangan-provinssin eteläosat Johannesburgin kaupungista Swazimaan rajalle. Highveldin alueella sijaitsee rikkaita kulta- ja muita mineraaliesiintymiä. Sen alueella asuu noin 4 miljoonaa ihmistä.

## Lähteet
Mary Todd Lincoln

**Mary Ann Todd Lincoln** (13. joulukuuta 1818 – 16. heinäkuuta 1882) oli  Abraham Lincolnin aviovaimo ja Yhdysvaltain ensimmäinen nainen miehen toimiessa Yhdysvaltain presidenttinä vuosina 1861–1865.

Todd syntyi Lexingtonissa, Kentuckyssä, Robert Smith Toddin ja  Eliza Parkerin tyttäreksi. Lapsena Todd sai tuon ajan tytölle poikkeuksellisen laajan koulutuksen, minkä ansiosta Todd muun muassa puhui sujuvaa ranskaa. 20-vuotiaana hän muutti sisarensa Elizabethin luo Illinoisin osavaltioon, jossa hän tutustui tulevaan mieheensä, nuoreen juristi Lincolniin.

## Avioliitto ja lapset
Todd ja Lincoln avioituivat 4. marraskuuta 1842. Parin lapsista ainoa edes kahdenkymmenen vuoden iän saavuttanut oli esikoispoika Robert T. Lincoln (1843–1926). Heille syntyi myös kolme muuta lasta.

* Edward Baker Lincoln (s. 1846) kuoli tuberkuloosiin 1. helmikuuta 1850 ehtimättä täyttää neljää vuotta. Jompikumpi vanhemmista kirjoitti hänen muistolleen runon ”Little Eddie”, joka julkaistiin aikanaan *Illinois State Journal* -lehdessä.  
* Kolmas poika, William Wallace "Willie" Lincoln (s. 1850), kuoli lavantautiin 11 vuoden ikäisenä 20. helmikuuta 1862. Hän sai nimensä tohtori William Wallacelta, joka oli hoitanut "Eddietä" tämän viimeisinä elinpäivinä. 
* Tad Lincoln (s. 1853) kuoli 15. heinäkuuta 1871, 18 vuoden iässä, ilmeisesti tuberkuloosiin tai keuhkopussitulehdukseen.

## Myöhemmät vaiheet
Abraham Lincoln sai surmansa salamurhaajan luodista 15. huhtikuuta 1865. Leski sairastui asteittain masennukseen ja kärsi loppuelämänsä ajan harhakuvitelmista, joissa hän kuvitteli olevansa äärimmäisen köyhä. 1868 Todd muutti väliaikaisesti Eurooppaan ja asui ainakin Ranskassa ja Britanniassa. Vuonna 1875 Toddin ainoa elossa ollut poika Robert sai hänet toimitetuksi psykiatriseen sairaalaan. Viimeiset vuotensa hän eli Yhdysvalloissa kärsien heikosta terveydestä. Hän vammautui vuonna 1879 kaaduttuaan portaissa ja sairasti lisäksi kaihia, joka johti huomattavaan näkövammaisuuteen. Hän kuoli Springfieldissä, Illinoisissa, sisarensa Elizabethin kotona 63 vuoden ikäisenä heinäkuussa 1882.

## Lähteet
Nettonykyarvo

**Nettonykyarvo** (**NPV**, ) on toiminnan kannattavuuden mittari. Se on tulo- ja menovirtojen nykyarvojen erotus:NPV = PV(tulovirta) - PV(menovirta)Kun nettonykyarvo on käytetyllä laskentakorkokannalla positiivinen, tulovirta on korotkin huomioiden menovirtaa arvokkaampi. Investointi on tällöin kannattava.

## Katso myös
* Diskonttaus

## Lähteet
Astronomy and Astrophysics

**Astronomy and Astrophysics** (lyhyemmin **A&A** tai *Astron. Astrophys.*) on suurimpia tähtitiedettä käsitteleviä tieteellisiä julkaisuja. Se julkaisee tutkimusartikkeleja teoreettisen ja havaitsevan tähtitieteen sekä tähtitieteellisten havaintolaitteiden tutkimuksen saralta. Lehteä julkaisee ranskalainen EDP Sciences ja sen tekijänoikeudet omistaa Euroopan eteläinen observatorio.

Lehti sai alkunsa useiden pienten eurooppalaisten tähtitieteen alan julkaisujen yhdistyttyä vuonna 1969. Nämä lehdet (perustamisvuosineen) olivat

* Annales d'Astrophysique (Ranska, perustettu 1938)
* Arkiv for Astronomi (Ruotsi, 1948)
* Bulletin of the Astronomical Institutes of the Netherlands (Alankomaat, 1921)
* Bulletin Astronomique (Ranska, 1884)
* Journal des Observateurs (Ranska, 1915)
* Zeitschrift fur Astrophysik (Saksa, 1930)

lisäksi vuonna 1992 lehteen yhdistyi

*Bulletin of the Astronomical Institutes of Czechoslovakia (Tšekkoslovakia, 1947)

Astronomy and Astrophysics ilmestyy viikoittain. Kussakin lehdessä on noin 400 sivua.

## Aiheesta muualla
*Kotisivut
Jönsböle

**Jönsböle** on Lohjan 17. kaupunginosa, joka sijaitsee noin kymmenen kilometriä keskustasta ja viisi kilometriä Virkkalasta Lohjansaaren suuntaan. Alueella sijaitsee yksi Lohjan hiekkarannoista, Lasitehtaanranta, jossa on uimaranta sekä erikseen hyppytelineet 3, 5 ja 7,5 metriä. Jönsbölessä sijaitsee myös Sappi Limitedin Kirkniemen paperitehdas, jossa on kolme paperikonetta. Tehdas työllistää lähes 800 työntekijää.

Suurta osaa Jönsbölen alueesta kutsutaan puhekielessä Kirkniemeksi, vaikka varsinainen Kirkniemen kaupunginosa sijaitseekin Jönsbölestä etelään.

## Lähteet
Aquileia

**Aquileia** on Italian kunta Friuli-Venezia Giulian autonomisella alueella Udinen maakunnassa kymmenisen kilometriä Adrianmeren rannalta. Kunnassa on arviolta 3 359 asukasta (vuonna 2015) ja sen pinta-ala on 36,83 neliökilometriä.

## Historia
### Antiikki

Aquileia perustettiin roomalaisena *[[colonia]]na* vuonna 181 eaa. Se kehittyi yhdeksi Pohjois-Italian merkittävimmistä kaupungeista, ja se oli tärkeä kauppapaikka ja myös linnoitus. Erityisen merkittävä se oli myöhäisantiikin aikana. Hunnit tuhosivat antiikin Aquileian vuonna 453. Tämän jälkeen se jatkui olemassaoloaan taantuneena, mutta oli kuitenkin 500-luvulta lähtien piispanistuin. Aquileian piispat omaksuivat patriarkan tittelin itäisen mallin mukaan, ja olivat kirkollisesti korkeassa asemassa kaupungin taantumisesta huolimatta.

### Myöhempi historia

Aquileia oli jossain määrin merkittävä jälleen 800-luvulta lähtien. Aquileian hiippakunnalla oli keskiajan alussa tärkeä rooli, kun kristinuskoa levitettiin itäiseen Keski-Eurooppaan. Kaupunki säilyi kituen asuttuna läpi keskiajan. 1800-luvulla Aquileia oli lähinnä kylä, jossa oli noin  asukasta.

## Nähtävyydet

Aquileian arkeologiset kohteet sekä katedraali muodostavat Unescon maailmanperintökohteen. Aquileian katedraali on alun perin tasakattoinen basilika vuodelta 1031. Vuoden 1379 paikkeilla se uudistettiin goottilaiseen tyyliin. Kirkossa on vaikuttava mosaiikkilattia.

Kaupungin alueella uskotaan olevan runsaasti jäänteitä roomalaisajalta, mutta kaikkia niistä ei ole vielä kaivettu esiin. Näkyvillä oleviin muinaisjäänteisiin lukeutuvat muun muassa keskusaukio ja joenvarteen tehty satama sekä asuintalojen rauniot. 

## Lähteet

## Aiheesta muualla

* Comune di Aquileia – Aquileian kunnan verkkosivut
Kati Bergman

**Kati Bergman** (s. 12. joulukuuta 1959) on suomalainen laulaja, pianisti ja näyttelijä. Hän on esiintynyt muun muassa puolisonsa J. Karjalaisen albumeilla taustalaulajana. Televisiossa Bergman esiintyi ensi kerran 1970-luvun nuorisosarjassa Lehtori M, sitten sketsiviihdesarjassa *[[Mutapainin ystävät]]* (1984–1985) ja musiikkiviihdesarjan *[[Lauantai-illan huumaa (televisiosarja)|Lauantai-illan huumaa]]* (1991–1992) juontajana yhdessä Olli Ahvenlahden kanssa. Hänellä on ollut euroviisuissa lukuisia eri rooleja, näkyvimmin Suomen euroviisukarsintojen juontajana vuosina 1990, 1991 ja 1992.

## Lähteet
Korvenperä

**Korvenperä** voi tarkoittaa:

* Kylää Kannonkoskella
* Kylää Kortesjärvellä
* Kylää Nivalassa
* Kylää Vihannissa
Maakuoppa (asumus)

**Maakuoppa** (myös *möysä*) on yleensä tilapäiseen asumiseen käytettävä suoja. Kuopan reunoja voidaan vahvistaa esimerkiksi puurakentein, jolloin maakuopasta tulee möysä.

Lahden Möysän kaupunginosa on saanut nimensä Joutjärven länsirannalle kaivetuista majaksi varustetuista maakuopista, joita Lahteen kaupalle maakunnasta tulleet käyttivät tilapäisinä majoitustiloinaan.

## Katso myös
* Korsu
* Kuoppatalo
Zelos

**Zelos** (, "kiihko") oli kreikkalaisessa mytologiassa Pallaksen ja Styksin poika ja Niken, Kratoksen ja Bian veli.

Zelos oli paitsi omistautumisen myös kateellisuuden ja äärimmäisen kilpailuhengen henkilöitymä. Yhdessä sisaruksiensa kanssa hän oli Zeuksen seuralainen ja pani täytäntöön hänen käskyjänsä.

## Lähteet
Kratos

**Kratos** (, ) oli kreikkalaisessa mytologiassa Pallaksen ja Styksin poika ja Niken, Zeloksen ja Bian veli.

Kratos oli voiman, mahdin ja suvereenin vallan henkilöitymä. Yhdessä sisaruksiensa kanssa hän oli Zeuksen seuralainen ja pani täytäntöön hänen käskyjänsä. Aiskhylos menee vielä pidemmälle ja kuvaa Kratoksen hahmona, joka tottelee sokeasti Zeuksen käskyjä kykenemättä tuntemaan sääliä eikä voi ymmärtää niitä, jotka eivät tee samoin.

Videopelihahmo Kratos perustuu mytologian hahmoon Kratos.

## Lähteet
Bia

**Bia** (, "väkivalta") oli kreikkalaisessa mytologiassa Pallaksen ja Styksin tytär ja Niken, Kratoksen ja Zeloksen sisar.

Bia oli voiman, väkivallan ja pakottamisen henkilöitymä. Yhdessä sisaruksiensa kanssa hän oli Zeuksen seuralainen ja pani täytäntöön hänen käskyjänsä.
Aiskhyloksen näytelmässä *Kahlehdittu Prometheus* hän menee Zeuksen käskystä veljensä Zeloksen kanssa pakottamaan Hefaistoksen kytkemään Prometheuksen kahleilla kiinni kallioon tämän jäätyä kiinni tulen varastamisesta ja antamisesta ihmisille.

## Lähteet
Johnny Marks

**Johnny Marks** (10. marraskuuta 1909 – 3. syyskuuta 1985) oli yhdysvaltalainen lauluntekijä. Hänet muistetaan parhaiten hänen joululauluistaan, joista kansainvälisesti tunnetuin on *[[Petteri Punakuono (kappale)|Petteri Punakuono]]* (1949). 

Marks syntyi Mount Vernonissa, New Yorkin osavaltiossa. Hän oli juutalainen. Hän valmistui Colgaten ja Columbian yliopistoista opiskellen myöhemmin Pariisissa. Hän oli toisen maailmansodan veteraani (kapteeni) ja sai sittemmin Pronssitähden.

Marks perusti St. Nicholas Musicin vuonna 1949 ja toimi vuosina 1957–1961 American Society of Composers, Authors and Publishersin johtajana. Hän kuoli New Yorkissa 75-vuotiaana ehdittyään saada vuonna 1981 paikan Songwriters Hall of Famesta.
Ilkka Heiskanen

**Ilkka Viljo Ilari "Ilu" Heiskanen** (s. 11. tammikuuta 1962 Hamina) on suomalainen Jussi-palkittu näyttelijä. Heiskanen valmistui Teatterikorkeakoulusta vuonna 1985 ja on sen jälkeen esiintynyt aktiivisesti elokuvissa, televisiosarjoissa ja teattereissa.

## Ura

Ilkka "Ilu" Heiskanen opiskeli Teatterikorkeakoulussa vuosina 1981–1985. Hän näytteli Vaasan kaupunginteatterissa 1985–1987 ja Helsingin kaupunginteatterissa 1987–1990, jonka jälkeen hän on toiminut freelancenäyttelijänä. Heiskanen on vieraillut muun muassa  Ryhmäteatterissa, Teatteri Pienessä Suomessa, Tampereen teatterissa, Tampereen työväenteatterissa, Keski-Uudenmaan Teatterissa, Turun kaupunginteatterissa, Pyynikin kesäteatterissa, Kolin kesäteatterissa ja Outokummun kaivosteatterissa.

Heiskanen tuli julkisuuteen tutuksi ensi kertaa Yleisradion vuosina 1984–1985 valmistuneessa viihdesarjassa *[[Mutapainin ystävät]]*. Hän on juontanut myös lapsille suunnattua sarjakuvatietovisailuohjelmaa *[[Suuri kupla]]* sen ensimmäisellä tuotantokaudella

Heiskanen palkittiin vuoden 2011 parhaan miessivuosan Jussi-palkinnolla elokuvasta *[[Hiljaisuus (suomalainen elokuva)|Hiljaisuus]]* ja vuonna 2023 parhaasta sivuosasta elokuvasta *[[Hetki lyö (vuoden 2022 elokuva)|Hetki lyö]]*.

Heiskasesta ilmestyi vuoden 2018 syksyllä 200-sivuinen elämäkertateos *Ilu – Ilkka Heiskanen esittää*, jonka on kirjoittanut Liisa Talvitie.

## Yksityiselämä
Ilkka Heiskasen veli Kari on myös näyttelijä.

Heiskanen asuu Helsingissä. Hän on naimisissa lähihoitaja Annikka "Ankku" Tuuran kanssa ja hänellä on kuusi lasta ja kahdeksan lastenlasta.

Vuonna 2022 Heiskanen joutui äkillisesti sairaalaan kun hänellä todettiin tulehdus keuhkoissa ja alkava keuhkoahtaumatauti. Heiskanen kertoi lopettaneen pitkäaikaisen tupakointinsa tämän seurauksesta.

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla

* 
*
SJ9

**SJ 9** on kiinalainen teknologiademonstraattorisatelliitti. 

Sen kehityksen on tilanut "Chinese Comission of Science, Technology and Industry for National Defense" (COSTIND) eli Kiinan kansantasavallan puolustusministeriön alainen tiede- ja teknologianeuvosto.

Satelliitti, joka laukaistaan elokuussa 2007, tutkii ionipropulsiota, tarkkaa satelliitin asennonsäätöä sekä kehittyneitä teho- ja lämmönsäätöjärjestelmiä. Satelliitin hyötykuormana on kaukokartoitusinstrumentteja. Se tekee myös elektronisten komponenttien toimintakokeita avaruuden säteily-ympäristössä.
Hoikkalori

**Hoikkalori** (*Loris tardigradus*) on lorien heimoon kuuluva puoliapina, joka elää Sri Lankan sademetsissä.

## Ulkonäkö ja koko

Nimensä mukaisesti hoikkalori on pieni ja hoikka kädellinen eläin, jonka tunnistaa suurista silmistä, pitkistä raajoista, kehittyneistä peukaloista, suurista korvista sekä siitä, ettei sillä ole häntää. Ruumiin koko on noin 116–170&nbsp;mm ja paino keskimäärin 103–172 g. Turkin väri on tummanharmaa, mutta joukossa on myös hopeanvärisiä karvoja. Kasvojen karvoitus on tumma ja silmien välissä kulkee pystysuunnassa vaaleampi alue.

## Levinneisyys ja elinympäristö
Hoikkaloria tavataan Sri Lankan lounaisosien kosteissa sademetsissä. Sen levinneisyysalue ulottuu rannikolta keskusvuoristolle 2&nbsp;100 metrin korkeuteen.

## Käytös ja ravinto

Lorit elävät jopa 17-vuotiaiksi. Ne elävät pienissä ryhmissä, johon kuuluu naaraita, uroksia sekä nuoria yksilöitä. Ne kokoontuvat päivittäin muutamien tuntien ajaksi nukkumaan ja leikkimään yhdessä.

Täysikasvuiset yksilöt metsästävät yksittäin ja ravinto koostuu hyönteisistä, liskoista, linnunmunista ja joskus myös marjoista, lehdistä ja selkärangattomista eläimistä. Pesä tehdään lehdistä ja oksista tai vaihtoehtoisesti pesänä voi toimia myös ontto puu tai vastaava turvallinen paikka.

## Lisääntyminen

Lorit lisääntyvät ympäri vuoden. Tiineys kestää 166–169 päivää, jonka jälkeen naaras synnyttää yhden tai kaksi poikasta. Naaras hoitaa poikasia 6–7 kuukautta. Lorit voivat elää luonnossa jopa 18 vuoden ikäisiksi.

## Lähteet
Casertan palatsi

**Casertan palatsi** () on valtava entinen kuninkaanlinna Italian Casertassa. Sen rakennuttivat Bourbon-sukuun kuuluvat Napolin kuninkaat 1700-luvulla suurelliseen barokkityyliin. Linnan rakentamisen aikoihin Napoli ei ollut erityisen suuri tai vauras kuningaskunta, ja silti Casertan palatsi on suurin 1700-luvulla rakennettu palatsi. Palatsi puutarhoineen on UNESCOn maailmanperintökohde yhdessä Carolinon akveduktin ja San Leucion rakennusryhmän kanssa.

Palatsin rakennuttamisen aloitti vuonna 1752 Kaarle VII. Hän ei kuitenkaan koskaan yöpynyt palatsissa, koska luopui vallasta Napolissa ennen palatsin valmistumista, ja siirtyi Espanjaan 1759 hallitakseen sitä Espanjan Kaarle III:na. Rakennustyöt vei päätökseen hänen kolmas poikansa ja seuraajansa Ferdinand.

Casertan palatsin suunnitteli italialainen arkkitehti Luigi Vanvitelli. Palatsin esikuvana on Versailles, mutta siinä on muistumia myös Madridin kuninkaallisesta palatsista, jossa Kaarle oli viettänyt poikavuotensa. Palatsissa on noin 1200 huonetta. Sen ulkomitat ovat 247 x 184 metriä. Nelikulmainen palatsi sulkee sisäänsä neljä sisäpihaa.

Puistossa on kanava, joka etenee kohti horisonttia vesiputousten sarjana, ja suihkulähteitä, jotka virtaavat puutarha-altaisiin. Puisto muistuttaa tyyliltään Pietarhovia.

Toisen maailmansodan aikana yhdysvaltalaiset sotilaat käyttivät palatsia lepokotinaan.  Saksan armeijan antautuminen Italiassa allekirjoitettiin siellä 29. huhtikuuta 1945.

Siellä on kuvattu useiden elokuvien palatsikohtauksia, esimerkiksi Tähtien sota -sarjaa ja Vaarallinen tehtävä III -elokuvan kohtaus, jossa Lamborghini-auto palaa.

## Kuvagalleria

Kuva:Campania Caserta3 tango7174.jpg|Casertan palatsin pääportaikko
Kuva:Campania Caserta6 tango7174.jpg|Valtaistuinsali
Kuva:Caserta-reggia-15-4-05 097.jpg|Palatsin kirjasto
Kuva:Der bourbonische Königspalast in Caserta.jpg|Näkymä palatsin puutarhaan
Kuva:Caserta-reggia-15-4-05 143.jpg|La Fontana di Eolo


## Lähteet

## Aiheesta muualla

*Kotisivu
Gustaf Adolf Lewenhaupt

**Gustaf Adolf Lewenhaupt** (24. helmikuuta 1619 Vinäs, Kalmar – 29. marraskuuta 1656 Rautu) oli lopulta Suomessa vaikuttanut ruotsalainen sotapäällikkö, Raaseporin ja Falkensteinin  kreivi. Lewenhaupt teki loistavan sotilasuran. Hänet nimitettiin kenraalimajuriksi vuonna 1645, kenraaliksi 1651, valtakunnanneuvokseksi 1650, sotamarsalkaksi 1655 sekä Riian kenraalikuvernööriksi ja Ruotsin suurvalta-armeijan Suomen sotavoimain ylipäälliköksi vuonna 1656. 

Lewenhaupt osallistui rykmentinpäällikkönä kolmikymmenvuotisen sodan Leipzigin taisteluun vuonna 1642 ja taisteli myöhemmin voitokkaasti Baltiassa.

Ennen kuolemaansa hän organisoi Suomen sotatalouden ja puolustuksen ruptuurisodan ajalle 1656–1658.
Lapsisotilas

**Lapsisotilas** on sotaan osallistuva lapsi. UNICEFin määritelmän mukaan lapsisotilas on  alle 18-vuotias henkilö, joka joko pakotetaan liittymään armeijaan tai osallistumaan aseelliseen välikohtaukseen tai joka tekee niin vapaaehtoisesti. Useammin kysymyksessä on kuitenkin pakko ja lapsen orjuutus. Riskiä joutua lapsisotilaaksi kasvattavat köyhyys, perheestä eroon joutuminen, huonot koulutusmahdollisuudet ja taistelualueella asuminen.

Osa lapsisotilaista osallistuu suoranaisesti taisteluihin, mutta heitä voidaan käyttää myös vartijoina, viestinviejinä, vakoojina tai seksiorjina. Toisinaan he osallistuvat itsemurhatehtäviin tai toimivat ihmismiinanpaljastimina. Joskus lapsia lähetetään tekemään julmuuksia lähisukulaistensa keskuuteen, jotta heidän olisi mahdotonta palata takaisin kotiinsa.

Maailmassa arvioidaan olevan noin 300&nbsp;000 lapsisotilasta. Edistysaskeleet teknologiassa sekä kevyiden ja helppokäyttöisten automaattiaseiden helppo saatavuus ovat lisänneet lapsisotilaiden käyttöä.

Saksalaisen tutkimusryhmän 2007 tutkimista Ugandassa ja Kongon demokraattisessa tasavallassa taistelleista lapsisotilaista noin kolmasosa kärsi posttraumaattisesta stressireaktiosta, jonka takia he eivät kyenneet käsittelemään normaalisti kokemiaan traumaattisia asioita, vaan joutuivat käymään läpi niiden aiheuttamia tunnetiloja jatkuvasti uudelleen.

Arviolta 40 prosenttia maailman 300&nbsp;000 lapsisotilaasta on tyttöjä. Jotkut heistä toimivat kokkeina tai siivoojina, mutta ylivoimaisesti suurinta osaa tytöistä käytetään seksiorjina. Konflikteista palaavat tytöt joutuvat usein yhteisönsä hyljeksimiksi.

## Kansainvälinen oikeus
YK:n yleissopimuksessa lapsen oikeuksista (20.11.1989) sanotaan artiklassa 38: ”Sopimusvaltiot ryhtyvät kaikkiin mahdollisiin toimenpiteisiin varmistaakseen, etteivät alle 15-vuotiaat henkilöt osallistu vihollisuuksiin.”

Vuonna 2002 voimaan astunut, lasten osallistumista aseellisiin välikohtauksiin koskeva valinnainen protokolla yleissopimukseen asettaa seuraavan ehdon: ”Sopimusvaltiot takaavat, että henkilöitä, jotka eivät ole täyttäneet 18 vuotta, ei värvätä väkisin sopimusvaltioiden asevoimiin.” Lisäksi valinnainen protokolla velvoittaa sopimusvaltiot ”ryhtymään kaikkiin mahdollisiin toimenpiteisiin sellaisen värväyksen ja käytön estämiseksi, mukaan lukien sellaisten laillisten keinojen ottamiseen käyttöön, jotka ovat välttämättömiä tällaisten menettelyjen kieltämiseksi ja kriminalisoimiseksi” (Artikla 4). Mainittu protokolla vaatii sopimusvaltioita myös kotiuttamaan toimivaltansa alueella olevat lapset, jotka on värvätty tai joita on käytetty vihollisuuksissa, ja tarjoamaan apua heidän fyysiseen ja psyykkiseen kuntouttamiseensa (Artikla 6, kohta 3).

## Katso myös
* Sotilaspojat

## Lähteet

## Aiheesta muualla
Scaled Composites

**Scaled Composites** on yhdysvaltalainen lentokoneiden suunnittelutoimisto. 

Sen perusti Burt Rutan vuonna 1982. Yhtiö on rakentanut erikoislentokoneita ja tehnyt alihankintatyötä perinteisimpiin. Se rakensi SpaceShipOne-rakettilentokoneen, joka nousi vuonna 2004 yli 100 km:n korkeuteen eli avaruuteen. 

Kesäkuussa 2007 kävi ilmi, että Northrop Grumman-yhtiö ostaa Scaled Composites-yhtiön. Se on aiemminkin ollut yhtiön suuri vähemmistöosakas 40&nbsp;% omistusosuudella.

Burt Rutan jatkaa Scaled Composites -yhtiön johtokunnassa. Yhtiö tarvitsee lisää pääomaa, kun se aikoo rakentaa useamman avaruuden rajalle lentävän aluksen englantilaisen Richard Bransonin Virgin Space -yritystä varten. Branson aikoo myydä avaruusturisteille ballistisia lentoja 200&nbsp;000 dollarin hintaan. Lennot voivat tapahtua Ruotsin Kiirunasta.

## Aiheesta muualla
*Scaled Compositesin kotisivut
CGS Bradbury

**CGS Bradbury** on kanadalainen vuonna 1915 vesille laskettu rannikkovartioston alus (CGS on ). Alus rakennettiin Sorelissa, Québecissä ja kuljetettiin valmiiksi mitoitettuina osina Selkirkiin, Manitobaan, jossa se koottiin ja laskettiin vesille. Alus toimi uransa aikana Redjoella ja Winnipegjärvellä hallituksen edunvalvontatehtävissä, suorittaen kalastuksenvalvontaa, merimerkkien, loistojen ja majakoiden huoltotehtäviä sekä toimi jäänmurtajana vuosina 1915–1935 sekä 1952–1973.

*Bradbury* nousi laajempaan tietoisuuteen vuonna 1917, kun se mursi tiensä puolen jalan vahvuisen jään lävitse halki Winnipegjärven viedäkseen lääkäreitä ja lääkkeitä flunssaepidemian kourissa olevaan kylään. *Bradbury* suoritti aktiiviuransa aikana myös useita muita pelastustehtäviä.

Alus lojui käyttämättömänä vuodesta 1935 aina vuoteen 1952, jolloin siihen asennettiin uusi dieselkoneisto ja se otettiin takaisin rannikkovartioston käyttöön. Aiempien velvollisuuksiensa lisäksi *Bradbury* osallistui myös ruoppaustehtäviin ruoppaajan saattoaluksena.

Nykyisin alus on näytteillä kuivalla maalla Marine Museum of Manitobassa Selkirkissä.

## Aiheesta muualla

* Marine Museum of Manitoba: Exhibits: CGS Bradbury
Warwick Estevam Kerr

**Warwick Estevam Kerr** (9. syyskuuta 1922 Santana do Parnaíba, São Paulo – 15. syyskuuta 2018) oli brasilialainen insinööri, genetiikan ja entomologian tutkija, professori, joka tunnetaan genetiikan ja mehiläisten sukupuolen määräytymiseen liittyvästä tutkimuksestaan. Hän on myös vastuussa ns. tappajamehiläisten leviämisestä.

Kerr syntyi vuonna 1922 Santana do Parnaíbassa, São Paulossa. Hänen isänsä oli Américo Caldas Kerr ja äitinsä Bárbara Chaves Kerr. Suku oli kotoisin Skotlannista. Perhe muutti Piraporaan vuonna 1925, jossa Warwick Kerr kävi koulua. Hän valmistui maatalousinsinööriksi São Paulon yliopistosta.

Hän aloitti tieteellisen uransa Piracicabassa, jossa hän myös suoritti tohtorin tutkinnon ja sai apulaisprofessorin viran. Vuonna 1951 hän suoritti jatko-opintoja vierailevana professorina Kalifornian yliopistossa ja vuonna 1952 Columbian yliopistossa, missä hän oli kuuluisan geneetikon Theodosius Dobzhanskyn oppilas. Vuonna 1958 professori Dias da Silveira kutsui Kerrin avustamaan São Paulon valtionyliopistoon perustettuvan biologian laitoksen toiminnan käynnistämisessä. Kerr johti mehiläisten genetiikkaa tutkinutta tutkimusryhmää. Vuosien 1962 ja 1964 välillä hän työskenteli vastaperustetun São Paulon  valtion tutkimuskeskuksen tieteellisenä johtajana. Joulukuussa 1964 Kerr vastaanotti genetiikan professorin viran São Paulon yliopiston lääketieteellisessä tiedekunnassa. Hänen ensisijaisena tehtävänään oli perustaa genetiikan laitos. Laitos toi genetiikan opetukseen uusina alueina matemaattisen biologian ja biotilastotieteen ja oli myös pioneeri tietokoneiden hyödyntämisessä biologiassa ja lääketieteessä.

Maaliskuusta 1976 huhtikuuhun 1979 Kerr asui Manausissa Amazonasilla tehtävänään perustaa Amazonin tutkimuksen kansallinen instituutti. Virallisesti Kerr jäi eläkkeelle São Paulon yliopistosta tammikuussa 1981, mutta hän ei kuitenkaan lopettanut tieteellistä uraansa. Vain 11 päivää eläkkeelle jäämisensä jälkeen hän vastaanotti professorin viran Universidade Federal do Maranhãossa, São Luíssa ja toimi hetken aikaa vuosina 1987&ndash;1988 yliopiston dekaanina. Helmikuussa 1988 Kerr siirtyi Universidade Federal de Uberlândiin genetiikan professoriksi.

Koko ajan Kerr jatkoi pistimettömien mehiläisten Meliponinien tutkimusta. Kerr tuli maailmankuuluisaksi afrikkalaisen mehiläisen ja italialaisen mehiläisen risteyttämisestä, joka alkuvaiheessa synnytti kansallista ja kansainvälistä huomiota, kun Kerrin laboratoriosta pääsi karkuun useita afrikkalaisia mehiläiskuningattaria. Tämän seurauksena useita afrikkalaismehiläisyhdyskuntia, jotka ovat eurooppalaisia mehiläisiä huomattavasti aggressiivisempia, levisi ympäri mannerta, mikä johti useisiin hyökkäyksiin ja jopa muutamiin kuolemantapauksiin. Sittemmin afrikkalaismehiläiset ovat täysin sekoittuneet paikallisiin mehiläisyhdyskuntiin ja ne tunnetaan tappajamehiläisinä.

Kerr on tehnyt 513 julkaisua eri aiheista. Hän oli naimisissa ja hänellä on 7 lasta ja 17 lastenlasta.

## Lähteet
Eric Dane

**Eric William Dane** (9. marraskuuta 1972 San Francisco, Kalifornia, Yhdysvallat – 19. helmikuuta 2026) oli yhdysvaltalainen näyttelijä. Hän näytteli tohtori Mark Sloanin roolia sairaalamaailmaan sijoittuvassa draamasarjassa *[[Greyn anatomia]]*.

## Biografia
### Ura

Esiinnyttyään San Mateo High Schoolin näytelmässä *[[Kaikki minun poikani]]* Dane keskittyi näyttelijän uraan. Hän muutti Los Angelesiin, jossa hän näytteli pienissä rooleissa muun muassa televisiosarjoissa *[[Saved by the Bell]]*, *[[Kesä 68]]*, *[[Roseanne]]* ja *[[Pulmuset (televisiosarja)|Pulmuset]]*. Vuonna 2000 Dane allekirjoitti sopimuksen rooliin draamasarjassa *Gideon's Crossing*, jonka jälkeen hän sai roolin tv-sarjassa *[[Siskoni on noita]]*. 

Danen ensimmäinen päärooli oli elokuvassa *The Basket* (1999). Hän näytteli myös elokuvissa *Zoe, Duncan, Jack & Jane*, *Sol Goode*, *Feast*, *Open Water 2* ja *[[X-Men: Viimeinen kohtaaminen]]*. Vuonna 2005 Dane vieraili ABC:n draamasarjassa *[[Greyn anatomia]]* tri Mark Sloanina. Koska katsojien reaktio hahmoon oli myönteinen, Danen hahmosta tuli yksi sarjan kolmannen kauden päähenkilöistä. Joulukuussa 2006 Dane näytteli televisioelokuvassa *Wedding Wars* homomiehen veljeä, joka kannattaa homoavioliittoja.

### Yksityiselämä
Dane syntyi San Franciscossa Kaliforniassa. Hänellä on aškenasijuutalaisia, suomalaisia, englantilaisia ja saksalaisia sukujuuria. Hänen isoisoäitinsä oli suomalaistaustainen. Dane kasvatettiin äitinsä tavoin juutalaiseksi. Hän kävi Sequoia High Schoolia (Redwood City, Kalifornia) vuosina 1987–1990 ja San Mateo High Schoolia (Kalifornia) vuonna 1991.

Eric Dane meni 2004 naimisiin näyttelijä Rebecca Gayheartin kanssa noin vuoden seurustelun jälkeen. Heillä on kaksi tytärtä (s. 2010 ja 2011). Helmikuussa 2018 Rebecca Gayheart haki avioeroa, jonka syyksi totesi ”sovittamattomat erimielisyydet”. Maaliskuussa 2025, seitsemän vuoden asumuseron jälkeen, Gayheart haki avioerohakemuksen hylkäämistä. 

Dane kertoi keväällä 2025 haastattelussa *[[People (lehti)|People]]*-lehdelle sairastuneensa lihasrappeumatautiin ja saaneensa ALS-diagnoosin.Lihastautiliiton mukaan ALS eli *amyotrofinen lateraaliskleroosi* on aikuisten yleisin *[[motoneuronitauti]]*. ALS on lihasten toimintaa ohjaavia liikehermosoluja eli motoneuroneja rappeuttava sairaus, johon ei ole parantavaa hoitoa, ja se etenee kaikkiin tahdonalaisiin lihaksiin sekä lopulta hengityslihaksiin.

## Filmografia

## Lähteet

## Aiheesta muualla

*
Palan valtakunta

**Palan valtakunta** () oli valtakunta, joka  hallitsi Intian pohjois- ja itäosia, kanta-alueenaan Bengalin ja Biharin alueet, suunnilleen vuosina 750–1120. Valtakunnan perusti Gopala, joka valittiin demokraattisilla vaaleilla Gaurin kaupungin johtoon vuonna 750. Tämä oli siihen aikaan hyvin harvinaista. Gopala hallitsi kahdenkymmenen vuoden ajan ja laajensi valtapiiriään koko Bengaliin. Hänen seuraajansa Dharmapala ja Devapala laajensivat valtakuntaa Intian pohjois- ja itäosiin. Valtakunta hajosi 1100-luvulla Sena-dynastian hyökkäyksiin. 

Palan valtakunnan valtauskontoina olivat buddhalaisuuden Mahayana- ja Vajrayana-suuntaukset. Pala-dynastia rakennutti useita temppeleitä ja vakiinnutti buddhalaisuuden Tiibetiin.  Dharmapalan Paharpuriin rakennuttama suuri temppeli on Unescon maailmanperintökohde.

## Lähteet

## Aiheesta muualla
*Banglapedia
Morgonbladet

**Morgonbladet** tarkoittaa seuraavia asioita:

* Morgonbladet, Helsingissä vuosina 1832–1844 ilmestyneen *Helsingfors Morgonbladin* epävirallinen nimitys
* Morgonbladet, Helsingissä vuosina 1845–1855 ilmestynyt sanomalehti, *Helsingfors Morgonbladin* jatkaja
* Morgonbladet, Helsingissä vuosina 1871–1884 ilmestynyt sanomalehti
Bobby Bare

**Robert Joseph "Bobby" Bare** (s. 7. huhtikuuta 1935) on yhdysvaltalainen countrylaulaja-lauluntekijä.
Bare kasvoi vaatimattomissa oloissa, työskenteli maatilalla, tehtaissa ja jäätelönmyyjänä 15-vuotiaasta asti. Hän rakensi itse ensimmäisen kitaransa ja alkoi esiintyä alle 20-vuotiaana. 1950-luvun lopulla hän muutti Los Angelesiin ja teki ensimmäisen levynsä vuonna 1958.

Bare on pitkäaikaisen soolouransa ohella vaikuttanut vuonna 1998 perustetussa Old Dogs -kokoonpanossa yhdessä Jerry Reedin, Mel Tillisin ja Waylon Jenningsin kanssa.

Freud Marx Engels & Jung on tehnyt Baren "I've never gone to bed with an ugly woman" -kappaleesta suomenkielisen version, "En koskaan mene sänkyyn ruman naisen kanssa", joka löytyy yhtyeen albumilta ''Rintaan pistää, sukat haisee, enkä pidä Jeesuksesta''.

## Sijoittuneet singlet
* "The All-American Boy" (1959)
* "Shame on Me" (1962)
* "Detroit City" (1963)
* "500 Miles Away From Home" (1963)
* "Miller's Cave" (1964)
* "I Have Stayed Away Too Long" (1964)
* "Four Strong Winds" (1964)
* "A Dear John Letter" (Skeeter Davisin kanssa 1965)
* "Times Are Gettin' Hard" (1965)
* "It's All Right" (1965)
* "Just to Satisfy You" (1965)
* "Talk Me Some Sense" (1965)
* "In the Same Old Way" (1966)
* "Streets of Baltimore" (1966)
* "The Game of Triangles" (Liz Andersonin ja Norma Jeanin kanssa 1966)
* "Homesick" (1966)
* "Charlestown Railroad Tavern" (1967)
* "Come Kiss Me Love" (1967)
* "Find Out What's Happening" (The Hillsidersin kanssa 1968)
* "Little Bit Later on Down the Line" (1968)
* "Town That Broke My Heart" (1968)
* "(Margie's At) The Lincoln Park Inn" (1969)
* "Which One Will It Be" (1969)
* "God Bless America Again" (1969)
* "Your Husband, My Wife" (Skeeter Davisin kanssa 1970)
* "That's How I Got to Memphis" (1970)
* "Come Sundown" (1970)
* "Please Don't Tell Me How the Story Ends" (1971)
* "Short and Sweet" (1971)
* "What Am I Gonna Do" (1972)
* "Sylvia's Mother" (1972)
* "I Hate Goodbyes" (1973)
* "Ride Me Down Easy" (1973)
* "You Know Who" (1973)
* "Daddy, What If" (poikansa kanssa 1974)
* "Marie Laveau" (1974)
* "Singin' in the Kitchen" (1975)
* "Back in Huntsville Again" (1975)
* "Alimony" (1975)
* "Cowboys and Daddys" (1975)
* "The Winner" (1976)
* "Put a Little Lovin' On Me" (1976)
* "Drop Kick Me Jesus" (1976)
* "Vegas" (Jeannie Baren kanssa 1977)
* "Look Who I'm Cheatin' On Tonight" (1977)
* "Sleep Tight Good Night Man" (1978)
* "No Memories Hangin' Round" (Roseanne Cashin kanssa 1979)
* "Numbers" (1980)
* "New Cut Road" (1982)
* "It's a Dirty Job" (Lacy J. Daltonin kanssa 1983)
* "The Jogger" (1983)

## Lähteet
Elämänmäki

**Elämänmäki** oli Vilppulassa 1900-luvun alkuvuosikymmeninä toiminut hermotauti- ja luonnonparantola, jonka perusti 1904 tohtori Edvard Wilhelm Lybeck (1864&ndash;1919). Parantolarakennus sijaitsi 15 kilometrin päässä Vilppulan asemalta 189 metriä korkean *Elämänmäen* päällä, josta oli näköala neljälle eri järvelle. Parantolassa käytettiin hoitomuotoina ravinto-, ilma- ja aurinkokylpyjä, uintia, savihauteita sekä paastoa. Siellä oli potilaina monia sen ajan kuuluisuuksia, kuten Akseli Gallen-Kallela, Mathilda Wrede, Järnefeltit, Juhani Aho, Ilmari Kianto ja F. E. Sillanpää. Lybeckin hoitomenetelmissä oli lähtökohtana se olettamus, että ihminen on osa luontoa, ja että luonnon rauha ja kauneus sinällään ovat parantavia elementtejä.

Parantola toimi aluksi Lybeckin ostamassa Katajamäen kruununtorpassa, kunnes varsinainen parantolarakennus valmistui 1906 Elämänmäen laelle. Tähän 2–3-kerroksiseen 35 kertaa 17 metrin kokoiseen rakennukseen sijoitettiin parantolan miespotilaat, ja naispotilaita hoidettiin edelleen Katajamäen kruununtorpan rakennuksissa. Potilaat saapuivat parantolaan pääasiassa laivalla Tampereelta läheiseen *Tyynysniemen* laivalaituriin, ja heitä tuli myös ulkomailta saakka. Enimmillään parantolassa oli samanaikaisesti jopa 200 potilasta.

Ensimmäisen maailmansodan puhjettua parantolan toiminta loppui 1917. Parantola joutui vararikkoon, ja sen johtaja tohtori Lybeck siirtyi lääkäriksi Kirvun luonnonparantolaan. Hän teki itsemurhan vuonna 1919. Vilppulan kunta osti Elämänmäen parantolarakennuksen, ja se siirrettiin 1920-luvun lopulla *Ajosjärven* rantaan maamieskoulun käyttöön. Vuonna 1964 pystytettiin parantolarakennuksen perustuksen paikalle tohtori E. W. Lybeckin muistomerkki.

## Luonnonsuojelualue
Elämänmäen alue oli vuosina 1926–2007 Metsäntutkimuslaitoksen hallinnassa. Alueelle perustettiin vuonna 1994 Elämänmäen vanhojen metsien suojelualue. Luonnonsuojelualue kuuluu vanhojen metsien suojeluohjelmaan sekä Natura 2000 -verkostoon. Suojelualue siirtyi vuonna 2008 Metsähallituksen hallintaan. Alueelle on laadittu hoito- ja käyttösuunnitelma vuonna 2011, ja siinä tavoitteeksi on määritelty vanhan luonnonmetsän säilyminen. Elämänmäki on myös virkistysalue, jolla risteilee luontopolkuja. Elämänmäkeä peittää nykyisin tiheä kuusikko, josta löytyy jopa 40 metriä korkeita kuusia. Alueella on runsaasti mukurakuusia ja -mäntyjä.

## Lähteet
* Jokela, Aimo: Metla Parkanon tutkimusasema 1961–2001: Vilppulan tutkimusalue (PDF), s.123–127

### Viitteet

## Kirjallisuutta
* Kalle Achté, Jorma Rantanen ja Tapani Tamminen: *Luontaishoidon isä tohtori E. W. Lybeck - Elämänmäen parantaja*. Recallmed 1994 

## Aiheesta muualla
* Elämänmäen puulajistopuisto. Metla.fi. PDF. Viitattu 3.5.2014.
Pohjois-Kap

**Pohjois-Kap** (, , , ) on yksi Etelä-Afrikan provinsseista. Se luotiin vuonna 1994 hajottamalla Kapmaan provinssi kolmeen osaan. Northern Capen pääkaupunki on Kimberley. Provinssissa on arviolta 1&nbsp;193&nbsp;780 asukasta (vuonna 2016) ja sen pinta-ala on 372&nbsp;889 neliökilometriä, joten se on Etelä-Afrikan provinsseista vähäväkisin mutta pinta-alaltaan suurin.

Noin 70 prosenttia Pohjois-Kapin asukkaista puhuu äidinkielenään hollannista kehittynyttä afrikaansia. Se on prosentuaalisesti enemmän kuin missään muussa Etelä-Afrikan provinssissa. Seuraavaksi yleisimmät äidinkielet ovat tswana (20 %) ja xhosa (6,5 %). Noin 52 prosenttia asukkaista on värillisiä, 36 prosenttia mustaihoisia ja 13 prosenttia valkoihoisia.

Pohjois-Kapin  rannikkoa huuhtoo Atlantin valtameri. Provinssia rajaavat Botswanan ja Namibian valtiot sekä Etelä-Afrikan provinssit Luoteismaakunta, Vapaavaltio, Itä-Kap ja Länsi-Kap.

Richtersveldin kansallispuisto, UNESCOn maailmanperintökohde, sijaitsee tässä provinssissa.

Pohjois-Kapissa on aloitettu rakennustyöt maailman suurimman radioteleskoopin rakentamiseksi, ja sen on määrä valmistua lopullisesti vuonna 2028. Projektia, joka on nimeltään SKA (Square Kilometer Array), rakennetaan samanaikaisesti Etelä-Afrikkaan ja Australiaan, ja siihen osallistuu useita maita. Se tunnetaan Etelä-Afrikassa myös nimillä MeerKAT Telescope ja Karoo. Se sijaitsee noin 90 kilometrin etäisyydellä Carnarvonin kaupungista Karoon aavikolla, jossa on radiotähtitieteelle suotuisat olosuhteet. Teleskooppien tarkoitus on tutkia maailmankaikkeuden kehitystä 100 miljoonan vuoden ajalta. 

## Piirikunnat
Pohjois-Kap on jaettu hallinnollisesti viiteen piirikuntaan, jotka on jaettu yhteensä 27 kuntaan. Piirikunnat ovat:
*Frances Baard
*John Taolo Gaetsewe
*Namakwa
*Pixley ka Seme
*ZF Mgcawu

## Lähteet

## Aiheesta muualla

* Provinssin internetsivut
Vapaavaltio (Etelä-Afrikka)

**Vapaavaltio** (, , ) on yksi Etelä-Afrikan provinsseista. Sen pääkaupunki on Bloemfontein. Provinssin nykyiset rajat ovat vuodelta 1994, jolloin bantustanit lakkautettiin ja liitettiin entiseen Oranjen vapaavaltion provinssiin. Samalla vanhan provinssin nimi muutettiin. Provinssissa on arviolta 2&nbsp;834&nbsp;714 asukasta (vuonna 2016) ja sen pinta-ala on 129&nbsp;825 neliökilometriä. 

## Maantiede
Vapaavaltio sijaitsee Etelä-Afrikan sydämessä. Sitä rajaavat KwaZulu-Natalin, Itä-Kapin, Pohjois-Kapin, Luoteismaakunnan, Gautengin ja Mpumalangan provinssit. Lisäksi sillä on rajaa Lesothon valtion kanssa. Provinssi on pääosin ylänköä, joka nousee länsiosien 1&nbsp;220 metristä itäosien 1&nbsp;830 metriin. Provinssin kaakkoisosassa on Lohikäärmevuoret.

## Piirikunnat
Vapaavaltio on jaettu hallinnollisesti viiteen piirikuntaan, joista yhdellä on metropolikunnan asema. Piirikunnat on jaettu yhteensä 19 kuntaan. Piirikunnat ovat:
* Fezile Dabi
* Lejweleputswa
* Mangaung
* Thabo Mofutsanyane
* Xhariep

## Talous
Alueen talous perustuu erityisesti maissin, durran ja perunoiden viljelyyn sekä karjankasvatukseen. Alueella on myös kulta-, uraani-, timantti- ja hiilikaivoksia. Provinssin liikenteen solmukohta on Bloemfontein, jossa sijaitsee myös alueen tärkein yliopisto *The University of the Orange Free State*.

## Väestö
Provinssin asukkaista enemmistö, noin 62 prosenttia, puhuu äidinkielenään sothoa. Seuraavaksi yleisimmät äidinkielet ovat afrikaans (14 %) ja xhosa (9,5 %). Noin 88 prosenttia provinssin asukkaista on mustaihoisia, 9 prosenttia valkoihoisia ja 3,1 prosenttia värillisiä.

## Lähteet

## Aiheesta muualla

* Provinssin internetsivut
Ryömä

**Ryömä** on suomalainen suku, jonka jäsenet ovat vaikuttaneet mm. työväenliikkeessä. Suvun kantaisä, pääjohtaja Hannes Ryömän isä **Sakari Ryömä** (ent. **Ollila**, 1834–1915) oli kotoisin Tyrväältä, josta hän vuonna 1877 muutti maanviljelijäksi Ryömän tilalle Karkkuun.

## Suvun jäseniä

* Hannes Ryömä (1878–1939), lääkäri ja SDP:n kansanedustaja
* Mauri Ryömä (1911–1958), lääkäri, SKP:n kansanedustaja, Hannes Ryömän poika
* Elvi Sinervo (1912–1986), kirjailija, runoilija ja suomentaja, Mauri Ryömän vaimo
* Ilkka Ryömä (1937–1978), suomentaja, Mauri Ryömän ja Elvi Sinervon poika
* Liisa Ryömä (1947–2017), suomentaja, Mauri Ryömän ja Elvi Sinervon tytär
* Erkki Ryömä (1907–1997), Keskustapuolueen kansanedustaja, Hannes Ryömän veljenpoika
* Pinja Ryömä (s. 2001), salibandyn pelaaja

## Lähteet
* Juhani Piilonen: *Kunnallishallintoa kuttupitäjässä: Tyrvään kunta 1869–1968*, s. 31. Tyrvään kunta 1969.
Eddie Lawson

**Eddie Lawson** (s. 11. maaliskuuta 1958 Upland, Kalifornia) on entinen moottoripyöräilijä. Lawson on moottoripyöräilyn rata-ajon nelinkertainen maailmanmestari. Hänen varma ajotyylinsä ja sijoittuminen pistesijoille toi hänelle lempinimen "Steady Eddie" eli vakaa Eddie.

Lawson aloitti moottoripyöräilyuransa Etelä-Kaliforniassa ajamalla paikallisella hiekkaradalla. Kun riittävän hyvän kaluston löytyminen muodostui vaikeaksi, Lawson siirtyi rata-ajoon. Vuonna 1979 hän kauden lopputilastoissa sijoittui toiseksi kansallisessa AMA 250cc -sarjassa. Tämän jälkeen hänelle tarjottiin mahdollisuutta ajaa Kawasakin Superbike-tallissa ja hän voitti sarjan vuosina 1981 ja 1982.

Lawson hyväksyi Yamahan tarjouksen ja siirtyi ajamaan 500-kuutioisten maailmanmestaruussarjaan kaudella 1983. Ensimmäinen kausi sujui opetellessa, mutta jo seuraavana vuonna hän voitti sarjan ja juhli vuoden 1984 maailmanmestaruutta. Hän vei mestaruuden myös vuosina 1986 ja 1988, mutta ilmoitti tämän jälkeen siirtyvänsä kilpailevaan talliin Hondaan. Lawson voitti mestaruuden myös Hondalla vuonna 1989 ja hänestä tuli ensimmäinen ajaja, joka on voittanut maailmanmestaruuden peräkkäisinä vuosina eri talleissa.

Vuonna 1990 Lawson voitti Suzuka 8 Hours -kestävyysajon yhdessä japanilaisen Tadahiko Tairan kanssa. Hän lopetti uransa 1990-luvun alussa ja oli tuolloin kolmantena 500-kuutioisten kaikkien aikojen eniten voittoja keränneiden ajajien tilastossa.

Moottoripyöräilyuransa jälkeen Lawson kokeili autourheilua ja osallistui Indy Light -sarjaan sekä myös CART-sarjaan vuonna 1996 ja sijoittui parhaimmillaan kuudenneksi.

## Lähteet